OzLabs/hebrew-wiki-articles huggingface dataset:
מורי דיאו

מורי דיאו (בצרפתית: Mory Diaw; נולד ב-22 ביוני 1993 בפואסי שבצרפת) הוא כדורגלן סנגלי-צרפתי המשחק בעמדת השוער בקבוצת קלרמון פוט מליגת העל הצרפתית ובנבחרת סנגל.

== קריירת מועדונים ==
דיאו גדל במחלקת הנוער של פריז סן-ז'רמן.

ב-29 ביולי 2015 חתם דיאו במפרה מהליגה הפורטוגלית השנייה. הוא ערך 17 הופעות ליגה במדי המועדון.

ב-8 ביולי 2017 חתם דיאו על חוזה לשתי עונות בלוקומוטיב פלובדיב מליגת העל הבולגרית. בסך הכל ערך שש הופעות ליגה במדי המועדון.

בשנת 2019 חתם דיאו בפ.צ. יונייטד ציריך מהליגות הנמוכות בשווייץ. ב-26 ביוני 2019 חתם דיאו בלוזאן, עמה שיחק בליגת העל השווייצרית ובליגת המשנה השווייצרית.

ב-14 ביוני 2022 חתם דיאו על חוזה לשתי עונות בקלרמון פוט מליגת העל הצרפתית.

== קריירה בינלאומית ==
ב-20 ביוני 2023 ערך דיאו את הופעת הבכורה שלו בנבחרת סנגל, בניצחון 4-2 על נבחרת ברזיל במשחק ידידות.

נכלל בסגל נבחרת סנגל לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:שוערי כדורגל סנגלים
קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני לוקומוטיב פלובדיב
קטגוריה:כדורגלני לוזאן
קטגוריה:כדורגלני קלרמון פוט
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2023
קטגוריה:סנגלים שנולדו ב-1993
קטגוריה:צרפתים שנולדו ב-1993
אחפיר

אחפיר (בערבית: احفير) היא עיר בצפון־מזרח מרוקו, במחוז אוריינטל, בסמוך לגבול עם אלג'יריה. אחפיר ממוקמת על הדרך המובילה אל בירת הנפה, העיר ברקן . פירוש שמה בשפה הברברית היא "חורים", שמתייחסים למחצבה שקיימת במקום.
שבט בשם "אוד קיס" (Oued Kiss) התקיים בשטח העיר לכל הפחות בשנת 1859<ref name=":1" />. המקום כונה "אחפיר" בפי השבטים שחיו באזור, ונפלש על ידי כוחות האימפריה הקולוניאלית הצרפתית. הקצין שהוביל את הכוח שפלש אליה, מרטין פרה, ניהל קרב שבסופו נאלץ להתגונן מאחורי תעלות רחבות באזור.

בשל הכיבוש הצרפתי של צפון-מערב אפריקה ב-1907 שונה שמה בהוראת גנרל אובר ליוטי, והיא נקראה על שם אותו הקצין בציון השבט שחי במקום, והיא נקראה "מרטין פרה דו קיס" ששובש ל"מרטנפרה" וגם "מרטמפריי"<ref name=":1"></ref> (כמילה אחת) בערבית.<ref name=":0"></ref>

במקום חיו קהילות של אלג'יראים ילידים, צרפתים קולוניאלים, ספרדים שהיגרו לצפון מרוקו, ויהודים.<ref name=":1" />
ב-1956 העיר שחזרה את שמה ל"אחפיר" ו"שוחררה" מידי הצרפתים, בהכרזה של מוחמד החמישי, מלך מרוקו שביקר באזור.<ref name=":1" />

== יהודי אחפיר ==
היישוב היהודי במקום מנה 250 נפש במפקד בראשית המאה ה-20; ובמהלך שנות הארבעים נפקדו 625 נפש.<ref name=":0" />

הקהילה התפללה בשני בתי כנסת שהונהגו על ידי הרבנים מסעוד חזיזה ויוסף בן שושן.

חלקם היגרו במהלך המאות ה-19 וה-20 אל מחוץ למרוקו, בעיקר למדינת ישראל שהקמתה סימל את סוף הגלות ולצרפת. יהודי אחפיר אולצו לתת את רכושם למוסלמים במקום בכדי להיות מסוגלים לעזוב ללא פגע. מספר פרעות אנטישמיות והפגנות התרחשו במקום לאחר הקמת מדינת ישראל.

בית הכנסת הגדול בעיר עודנו עומד ומשומר על ידי הרשויות המרוקאיות בכדי להוות מוקד תיירותי, וגם בית העלמין היהודי עודנו קיים.

==קישורים חיצוניים==

== הערות שוליים ==

קטגוריה:מרוקו: ערים
קטגוריה:יישובים שהוקמו ב-1907
נמפליס מנדי

נמפליס מנדי (בצרפתית: Nampalys Mendy; נולד ב-23 ביוני 1992 בלה סיין-סור-מר שבצרפת) הוא כדורגלן סנגלי יליד צרפת המשחק בעמדת הקשר האחורי בקבוצת לאנס מהליג 1 ובנבחרת סנגל.

== קריירת מועדונים ==
מנדי גדל במחלקות הנוער של טולון לה לאס, RCF טולון, טולון ומונקו. הוא ערך 74 הופעות ליגה במדי הקבוצה הבוגרת של מונקו במסגרת ליגת העל הצרפתית וליגת המשנה הצרפתית.

ב-1 ביולי 2013 חתם מנדי בניס מליגת העל הצרפתית.

ב-3 ביולי 2016 חתם מנדי על חוזה לארבע עונות בלסטר סיטי מהפרמייר ליג.

ב-31 באוגוסט 2017 הושאל מנדי למשך עונה אחת לניס מליגת העל הצרפתית.

ב-4 בספטמבר 2023 חתם מנדי בשורות לאנס מליגת העל הצרפתית. <ref></ref>
== קריירה בינלאומית ==
ב-26 במרץ 2021 ערך מנדי את הופעת הבכורה שלו בנבחרת סנגל, בתיקו 0-0 נגד נבחרת הרפובליקה של קונגו במסגרת מוקדמות גביע אפריקה לאומות 2021.

הוא היה חלק מסגל נבחרת סנגל בטורניר גביע אפריקה לאומות 2021 בשנת 2022, בו זכתה נבחרתו, וערך חמש הופעות בטורניר.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

== תארים ==
;לסטר סיטי
* גביע ה-FA (1): 2020/2021

;נבחרת סנגל
* גביע אפריקה לאומות (1): 2021

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני מונקו
קטגוריה:כדורגלני ניס
קטגוריה:כדורגלני לסטר סיטי
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:סנגלים שנולדו ב-1992
קטגוריה:צרפתים שנולדו ב-1992
קטגוריה:כדורגלני לאנס
אויהאן סאנסט

אויהאן סאנסט טיראפו (בספרדית: Oihan Sancet Tirapu; נולד ב-25 באפריל 2000 בפמפלונה שבספרד) הוא כדורגלן ספרדי המשחק בעמדת הקשר ההתקפי בקבוצת אתלטיק בילבאו שמשחקת בלה ליגה.

== קריירת מועדונים ==
סאנסט גדל במחלקות הנוער של אוסאונה ואתלטיק בילבאו. ב-16 באוגוסט 2019 ערך את הופעת הבכורה שלו בקבוצה הבוגרת של אתלטיק בילבאו, בניצחון 1-0 על ברצלונה במסגרת המחזור הראשון בלה ליגה לעונת 2019/20. ב-27 ביוני 2020 הבקיע את שער הבכורה שלו במועדון, בניצחון 3-1 על מיורקה במסגרת המחזור ה-32 בליגה.

== קריירה בינלאומית ==
לקראת משחקי מוקדמות יורו 2024 באוקטובר 2023 זומן סאנסט לראשונה לסגל נבחרת ספרד הבוגרת נגד נבחרות סקוטלנד ונורווגיה. הוא עלה כמחליף במשחק נגד סקוטלנד בדקה ה-67 ובכך רשם את הופעת הבכורה שלו בנבחרת הבוגרת, ובמשחק עצמו גם כבש שער בכורה במדי הנבחרת (והשער היחיד שלו עד כה).

== תארים ==
;אתלטיק בילבאו
* הסופר קאפ הספרדי: 2021
* גביע המלך הספרדי: 2023/24

== קישורים חיצוניים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני אתלטיק בילבאו
קטגוריה:כדורגלני נבחרת ספרד
קטגוריה:ספרדים שנולדו ב-2000
Drive (אלבום של טייסטו)

Drive הוא אלבום האולפן השמיני של הדי ג'יי והמפיק המוזיקלי ההולנדי טייסטו. האלבום יצא לאור ב-21 באפריל 2023 על ידי חברות התקליטים יוניברסל מיוזיק גרופ, Musical Freedom ו-PM:AM.<ref></ref><ref name="PF"></ref><ref></ref>

==רשימת רצועות==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Drive
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 באפריל 2023
|סטרימינג • הורדה דיגיטלית
|Musical Freedom • PM:AM • יוניברסל מיוזיק גרופ
|<ref name="drive"></ref>
|}

== קישורים חיצוניים ==

==הערות שוליים==
החברה האורניתולוגית של המזרח התיכון

החברה האורניתולוגית של המזרח התיכון (באנגלית: Ornithological Society of the Middle East, בראשי תיבות OSME) הוא מועדון צפרות ואורניתולוגיה שבסיסו בבריטניה לאנשים המתעניינים בעופות של המזרח התיכון, הקווקז ומרכז אסיה. המועדון הוקם באפריל 1978 כארגון יורש לאגודת הצפרות של טורקיה, ובשנת 2001 הורחב גם לאזור מרכז אסיה והקווקז.

מטרותיו של המועדון הן לאסוף ולפרסם נתונים אודות אורניתולוגיה, לעודד עניין בעופות האזור ובשימורן, לסייע לארגוני סביבה ושימור אזוריים ולאגודות צפרות.

בין היתר, OSME מפרסם את כתב העת "Sandgrouse".

== מדינות חברות ==
הטריטוריות הבאות הן האזורים במזרח התיכון בהן OSME פעיל:
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

== קישורים חיצוניים ==
* 
קטגוריה:אורניתולוגיה
מפעלי רנה ניימאן

מפעלי רנה ניימאן הייתה חברה משפחתית לייצור מצות, שבסיסה בעיר ווסלון שבחבל אלזס, מחוז ריין תחתון, צרפת, בקרבת גבול גרמניה–צרפת. החברה נוסדה בשנת 1850, והיא יצרנית המצות הוותיקה ביותר בצרפת<ref></ref>.

החברה הוקמה בקומונה אודרזהיים שבחבל אלזס, מחוז ריין תחתון על ידי סלומון ניימאן. בשנת 1870, לאחר שהחברה הצליחה מאוד מבחינה מסחרית, היא הועברה על ידי סלומון ניימאן ובנו בנוא לעיר ווסלון. בשנת 1919, נכדו של סלומון ניימאן, רנה, שינה את שם החברה ל - Établissements René Neymann והתחיל לשווק את המצות גם לציבור הלא יהודי<ref></ref>.

ייצור המצות הופסק במהלך מלחמת העולם השנייה, כאשר בעלי המפעל הוגלו, המפעל נסגר והמכונות נגנבו. הייצור התחדש בשנת 1948. בשנות ה-60 וה-70 של המאה העשרים, רוברט ניימאן, בנו של רנה ניימאן, הרחיב את קווי הייצור והכניס מכונות חדשות ומודרניות. החברה התחילה לייצר מצות מקמחים שונים, והקימה קו למוצרים אורגניים. המצות הכשרות לפסח יוצרו בהשגחת הרב הראשי של שטרסבורג.

ב-1 בינואר 1976, הוקמה החברה Société d'Exploitation des Établissements René Neymann, SARL<ref></ref>,בניהולו של ז'אן קלוד ניימן, נינו של המייסד, סלומון ניימן שהופקדה על ניהול מפעלי רנה ניימאן.

כ-62% מייצור החברה נועד לייצוא לאיחוד האירופי, בעיקר לאיטליה, גרמניה, הולנד ושווייץ, אך גם לרוסיה וליפן. מנכ"ל החברה, ז'אן קלוד ניימאן, הסביר כי " הצרכן היפני נראה לנו סקרן לגלות מוצרים חדשים, אבל נשאר תובעני מאוד, רגיש לבריאות ולאקולוגיה" בשנת 2008, החברה השתתפה בדוכן אלזס ביריד האוכל הבינלאומי בשנחאי. החברה לא ייצאה לישראל.

בשנת 2017, בית המשפט המחוזי בעיר סברנה (Saverne), צרפת, החליט על פירוק החברה<ref></ref>.

==הערות שוליים==

*
קטגוריה:יהדות אלזס
קטגוריה:מאכלי פסח
קטגוריה:מאפיות כשרות
מוחמד דאודה

מוחמד דאודה (באנגלית: Mohammed Dauda; נולד ב-20 בפברואר 1998 בגאנה) הוא כדורגלן גנאי המשחק בעמדת קשר הכנף בקבוצת טנריפה מהליגה הספרדית השנייה, בהשאלה מאנדרלכט.

== קריירת מועדונים ==
דאודה החל את הקריירה המקצוענית שלו באסאנטה קוטוקו מליגת העל הגאנאית.

ב-3 בינואר 2017 חתם דאודה באנדרלכט מליגת העל הבלגית. ב-4 בפברואר 2018 ערך את הופעת הבכורה שלו בקבוצה הבוגרת של המועדון, בתיקו 2-2 נגד מכלן במסגרת המחזור ה-25 בליגה לעונת .

ב-31 בינואר 2019 הושאל דאודה למשך חצי עונה לוויטסה ארנהם מליגת העל ההולנדית. ב-10 בפברואר ערך את הופעת הבכורה שלו במועדון, בהפסד 1–2 לחרונינגן במסגרת המחזור ה-21 בליגה לעונת 2018/2019. ב-24 בפברואר הבקיע את שער הבכורה שלו במועדון, בניצחון 0–3 על אמן במסגרת המחזור ה-23 בליגה. בסך הכל ערך 16 הופעות ליגה במהלך תקופת ההשאלה, בהן הבקיע שלושה שערים.

ב-29 באוגוסט 2019 הושאל דאודה למשך עונה אחת לאסביירג מליגת העל הדנית. ב-1 בספטמבר ערך את הופעת הבכורה שלו במועדון, בהפסד 0–1 לאורהוס גימנסטיקפוינין במסגרת המחזור השמיני בליגה לעונת . ב-24 בנובמבר הבקיע את שער הבכורה שלו במועדון, בניצחון 1–2 על סילקבור במסגרת המחזור ה-17 בליגה. בסך הכל ערך 22 הופעות ליגה במדי המועדון, בהן הבקיע ארבעה שערים.

ב-31 באוגוסט 2021 הושאל דאודה למשך עונה אחת לקרטחנה מהליגה הספרדית השנייה. ב-4 בספטמבר ערך את הופעת הבכורה שלו במועדון, בניצחון 0–1 על ריאל סוסיאדד ב' במסגרת המחזור הרביעי בליגה לעונת . ב-3 באוקטובר הבקיע את שער הבכורה שלו במועדון, בהפסד 1–4 ללאס פאלמאס במסגרת המחזור השמיני בליגה. הוא ערך 35 הופעות ליגה במהלך תקופת ההשאלה, בהן הבקיע תשעה שערים.

ב-22 ביולי 2022 הושאל דאודה למשך עונה אחת לטנריפה מהליגה הספרדית השנייה. ב-13 באוגוסט ערך את הופעת הבכורה שלו במועדון, בהפסד 1–2 לאייבר במסגרת המחזור הראשון בליגה לעונת . במשחק זה הבקיע את שער הבכורה שלו במועדון.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני אסאנטה קוטוקו
קטגוריה:כדורגלני אנדרלכט
קטגוריה:כדורגלני ויטסה ארנהם
קטגוריה:כדורגלני אסביירג
קטגוריה:כדורגלני קרטחנה
קטגוריה:כדורגלני טנריפה
קטגוריה:גנאים שנולדו ב-1998
יחזקאל קצב (כדורגלן)

יחזקאל קצב (1 בינואר 1945 בגדאד, ממלכת עיראק – 10 ביוני 2022, ראשון לציון, ישראל), היה כדורגלן ישראלי, אשר שיחק בעמדת הבלם, ומזוהה בעיקר עם קבוצת מכבי יפו. בתקופת פעילותו נחשב לאחד מבלמי הכדורגל הטובים בישראל. קצב אשר שיחק בנבחרת ישראל, היה שותף לזכייתה בגביע אסיה בכדורגל 1964.

==קורות חייו==
יחזקאל קצב נולד בבגדאד. ב-1951 עלה עם משפחתו לישראל במסגרת מבצע עזרא ונחמיה. לאחר עלייתה התגוררה המשפחה בשכונת קריית שלום בתל אביב, סמוך למגרשה של קבוצת גדנ"ע יהודה. ב-1956 החל לשחק בקבוצת גדנ"ע יהודה ועימו שיחקו בסגל גם משה רומנו, יוסי משולם ודוד קרקו. לאחר גיוסו לצה"ל שיחק בנבחרת גייסות השריון בכדורגל ביחד עם מרדכי שפיגלר, מוצי לאון, גדי צלניקר, זאב זלצר, דני בורסוק וישעיהו שווגר, וב-1964 זכה עימה באליפות צה"ל בכדורגל.

ב-1963 ביוזמתו של מוצי לאון עבר לשחק בקבוצת מכבי יפו. ב-1964 צורף לסגל נבחרת ישראל בכדורגל אשר אומנה על ידי יוסף מרימוביץ', וזכה עמה בגביע אסיה בכדורגל. ב-1966 זומן שוב לסגל הנבחרת, נכלל בסגל המורחב אך לא שותף בפועל במשחקיה. קצב שיחק בקבוצת מכבי יפו עד 1972, רשם 201 משחקי ליגה ובהם כבש 8 שערים. ב-1972 פרש ממשחק פעיל. קצב אימן את קבוצת הנוער של מכבי יפו בשנים 1974–1975.

הלך לעולמו בראשון לציון ב-2022 והוא בן 77 שנים. הובא לקבורה בבית הקברות העירוני בעירו.

== הישגים ==
;גדנ"ע תל אביב יהודה
* מחזיקת גביע המדינה לנוער "קרנר": 1961/1962
* מחזיקת גביע המדינה לנוער: 1962/1963

;נבחרת ישראל
* גביע אסיה: 1964

;מכבי יפו
* סגנית אלופת ישראל: 1963/1964

==לקריאה נוספת==
* ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

== קישורים חיצוניים ==

* [https://jfc.org.il/news_journal/60477-2/94568-2/?cid=29451 נבחרת ישראל בכדורגל זוכה בגביע אסיה 1964], באתר סינמטק ירושלים
* 
* 
* 
* 

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני גדנ"ע יהודה
קטגוריה:כדורגלני נבחרת ישראל
קטגוריה:כדורגלני גביע אסיה 1964
קטגוריה:ישראלים שנולדו ב-1945
קטגוריה:ישראלים שנפטרו ב-2022
Kh-32

Kh-32 (ברוסית: X-32) הוא טיל שיוט אוויר-קרקע על-קולי רוסי, עם טווח של 600–1,000 ק"מ שפותח על ידי חברת MKB Raduga מבוסס על ה-Kh-22. הטיל נכנס לשירות בשנת 2016 כחימוש למפציצי Tu-22M3M.<ref name="Navy_recognition_1"></ref>

== עיצוב ==
=== ההבדלים העיקריים מה-Kh-22 ===
טיל Kh-32 מיוצר לפי גוף טיל Kh-22 והממדים הגאומטריים שלהם זהים לחלוטין. משקל ראש הנפץ הצטמצם ל-500 קילוגרם כדי לשפר את הטווח.<ref></ref> וכן הותקן מנוע אחר וחזק יותר.

הטווח המרבי הוא 997 קילומטרים ועל כן ניתן לשגר אותו מחוץ לטווח המרבי של מטוסי F/A-18 Super Hornets של הצי האמריקאי, שלהם רדיוס לחימה מרבי של כ-885 קילומטרים.<ref name="auto"></ref>

== שימוש מבצעי ==
על פי דיווחים השימוש המבצעי הראשון בטילי Kh-32 נעשה בשנת 2022 במסגרת מלחמת רוסיה-אוקראינה.

== הערות שוליים ==

קטגוריה:טילי אוויר-קרקע רוסיים וסובייטיים
קטגוריה:טילי שיוט
פרנסיס לגאט צ'נטרי

פרנסיס לגאט צ'נטרי (באנגלית: Francis Leggatt Chantrey; 1781, שפילד – 1841, לונדון) היה פסל אנגלי מוביל של פסלי דיוקן בתקופת העוצרות.

==ביוגרפיה==
בהגיע צ'נטרי לגיל 12 נפטר אביו שהיה בעל משק, נגר וגלף עץ ואמו נישאה בשנית. צ'נטרי יזם את התמחותו אצל גלף עץ ומצפה בזהב בשם רמזי ואשר בביתו פגש את הצייר ומומחה המצוטינט ג'ון רפאל סמית' שזיהה את כישרונו ונתן לו שיעורים בציור והציגו מאוחר יותר בפני פטרוני אמנות. צ'נטרי הצליח לבנות לעצמו סטודיו של אמן דיוקנאות.
צ'נטרי חילק את זמנו בין שפילד ולונדון שם למד באקדמיה המלכותית לאמנויות.
צ'נטרי נישא לבת דודתו ובעזרת הנדוניה כיסה את חובותיו והתבסס בלונדון.
בשנת 1814 ושוב בשנת 1815 ביקר במוזיאון הלובר והתרשם מעבודותיהם של טיציאן ורפאל.
בשנת 1819 ביקר ברומא שם פגש את ברטל תורוואלסן ואנטוניו קנובה.
בשנת 1828 הקים בית יציקה של פסלים בממדים גדולים. כולל פסלי רכוב.

==גלריה==
<gallery>
Equestrian statue of George IV, Trafalgar Square, London.jpg|פסל רכוב של ג'ורג' הרביעי בכיכר טרפלגר
Statue of George IV, George Street, Edinburgh.jpg|פסל ג'ורג' הרביעי באדינבורו
George Washington, Massachusetts State House by Sir Francis Chantrey, Harper's Weekly 26 Feb 1861.png|פסל של ג'ורג' וושינגטון בבית הממשל הישן של מדינת מסצ'וסטס בבוסטון במגזין הארפר'ס ויקלי
John Dalton statue Manchester City Hall 20051020.jpg|פסל של ג'ון דלטון במנצ'סטר
Statue of William Pitt, George Street, Edinburgh.jpg|פסל של ויליאם פיט הבן באדינבורו
Equestrian statue of the Duke of Wellington, Royal Exchange, London.jpg|פסל רכוב של ארתור ולסלי, הדוכס הראשון מוולינגטון בחזית הבורסה בלונדון
WalterScottVictoriaParkHalifaxNovaScotia.jpg|פרוטומה של וולטר סקוט בנובה סקוטיה
John Raphael Smith by Sir Francis Chantrey, 1825, Victoria and Albert Museum.JPG|פרוטומה של ג'ון רפאל סמית' מאת צ'נטרי במוזיאון ויקטוריה ואלברט
</gallery>

==קישורים חיצוניים==

* 

קטגוריה:פסלים אנגלים
קטגוריה:אבירים בריטים
קטגוריה:בריטים שנולדו ב-1781
קטגוריה:בריטים שנפטרו ב-1841
יהדות קוראסאו

[[בית הכנסת מקוה ישראל-עמנואל בקוראסאו]]
בית הכנסת עמנו-אל בפיטרמאי, 1890 בערך. אוסף המוזיאון הלאומי לתרבויות העולם]]
בית הכנסת עמנו-אל]]
יהדות קוראסאו היא הקהילה היהודית הוותיקה ביותר ביבשת אמריקה והיא קיימת מ-1651. לקהילה הייתה השפעה משמעותית על ההיסטוריה של קוראסאו. כיום יש באי מספר קהילות אשכנזיות ומספר קהילות ספרדיות. נכון ל-2000 חיים באי כ-300 יהודים.

באי בית הכנסת העתיק ביותר שעדיין בשימוש ביבשת אמריקה והקהילה היהודית הוותיקה ביותר ביבשת - הקהילה נוסדה בשנת 1651 ובית הכנסת מקוה ישראל-עמנואל בשנת 1703.

== היסטוריה ==
היהודי הראשון שהגיע לאי היה שמואל כהן, הוא היה יזם שהגיע על הספינה בראשות יוהאן ון-וולבייק שכבש את האי מהספרדים בשנת 1643. הקהילה נוסדה כאשר בשנת 1651, ז'ואו דה-ילן, הביא כ-10 משפחות מהקהילה היהודית הפורטוגזית של אמסטרדם להתיישב באי. הם הקימו את הקהילה, מקוה ישראל, ומרביתם עבדו במטע התקווה באי. את הקבוצה השנייה הביא לאי יצחק דה-קוסטה בשנת 1659. הקבוצה הביאה איתה גם את ספר התורה הראשון באי, אשר הובא מקהילת הספרדים של אמסטרדם. ספר התורה עדיין משמש את הקהילה בבית הכנסת מקוה ישראל.

בתחילה ניסו היהודים להיות עובדי אדמה, אבל בסופו של דבר רובם התרכזו בעיר הבירה וילמסטאד ועברו להיות סוחרים שהיו אחראים על הסחר עם אירופה. במפקד של 1836 נמנו באי 764 יהודים, מהם רק 66 עניים. יצחק מרדכי יוסט תיאר את הקהילה באי בסביבות שנת 1845: "ושם שתי בתי תפלות האחת אשר שמה מקוה ישראל בתוך העיר, ושם השנית נוה שלום מעבר לחוף, אך דלתות השנית סוגרו מבלי באי תפלה. שם גם בית ספר תלמוד תורה לנערים עניים. גם הקהל הזה נותן שכר לשלשה רבנים וליתר בעלי פקודות הקהלה."

היהודים בקוראסאו תוארו בהכרמל בשנת 1860 כמי שמקפידים על שמירת המצוות יותר מיהודי פרמריבו.

בשנת 1864 שליש מהקהילה נפרדה והקימה בית כנסת רפורמי, 'בית עמנואל'. אך כעבור 100 שנה התאחדו הקהילות שוב לקהילת מקוה ישראל-עמנואל המתפללת בסגנון היהדות הרקונסטרוקטיבית.

בתחילת המאה ה-20 החלו להגיע יהודים מתפוצות אשכנז, שלא נתקבלו בסבר פנים יפות על ידי הקהילה הספרדית. על כן הקימו קהילה משל עצמם שנקראה "מועדון מאוחד" ואת בית הכנסת "שערי צדק" בשכונת סקרלו. בהמשך, עבר בית הכנסת לשכונת מהאי לבית שהוסב לבית כנסת. בשנת 2006, נבנה בית הכנסת החדש ברחוב מגדלנווכ. בית הכנסת נחשב לאורתודוקסי ופועל בשבתות ובימים טובים. באמצע העשור השני של המאה ה-21, אין רב קבוע באי ואולם הקהילה מזמינה שליחים בחגים ובימים הנוראים. בשבתות, חברי הקהילה מנחים את התפילה

== בית העלמין בית חיים ==
בית הקברות "בית חיים" של הקהילה היהודית שוכן ליד העיירה בלנהיים שבמערב האי. בית הקברות, כשאר מוסדות הקהילה היהודית, הוקם על ידי מהגרים שהגיעו מהולנד, שניסו לחקות את אורח החיים בקהילה היהודית באמסטרדם. מכאן נלקח שם בית הקברות, וכן סגנון המצבות הדומה בייחודו לבית הקברות "בית חיים" שבאודרקרק. בית הקברות נוסד בשנת 1659 והוא נחשב לבית הקברות היהודי העתיק ביותר בחצי הכדור המערבי. קברי הנפטרים הראשונים לא נשאו אבני מצבות כיוון שהיו צריכים לייבא אותן מאיטליה או מהולנד. הקבורה הראשונה בבית הקברות הייתה של יהודית נוניס דה-פונסיקה שנפטרה בתאריך ה' בשבט תכ"ח. מעריכים שבבית הקברות נקברו כ-5200–5500 יהודים, אולם רק למחציתם הוצבו מצבות כמקובל.
== הערות שוליים ==

קוראסאו
קטגוריה:קוראסאו
אבראהים דנלאד

אבראהים דנלאד (באנגלית: Ibrahim Danlad; נולד ב-2 בדצמבר 2002 באקרה שבגאנה) הוא כדורגלן גנאי המשחק בעמדת השוער בקבוצת אסאנטה קוטוקו מליגת העל הגאנאית.

== קריירת מועדונים ==
דנלאד הצטרף לקבוצת אסאנטה קוטוקו מליגת העל הגאנאית לקראת עונת .

ב-9 בדצמבר 2019 הושאל לברקום צ'לסי מליגת העל הגאנאית.

ב-18 במרץ 2021 הושאל לקינג פייסל בייבס מליגת העל הגאנאית.

== קריירה בינלאומית ==
נכלל בסגל נבחרת גאנה לטורניר מונדיאל 2022, על-אף שלא ערך הופעות במדי הנבחרת עד למועד הזימון.

== תארים ==
;אסאנטה קוטוקו
* אליפות גאנה (1): 2021/2021

;נבחרת גאנה עד גיל 20
* גביע אפריקה לאומות עד גיל 20 (1): 2021

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:שוערי כדורגל גנאים
קטגוריה:אקרה: כדורגלנים
קטגוריה:כדורגלני אסאנטה קוטוקו
קטגוריה:כדורגלני נבחרת גאנה
קטגוריה:כדורגלני מונדיאל 2022
קטגוריה:גנאים שנולדו ב-2002
כמאל סווה

כמאל סווה (באנגלית: Kamal Sowah; נולד ב-9 בינואר 2000 בסבון זנגו שבגאנה) הוא כדורגלן גנאי המשחק בעמדת קשר הכנף בקבוצת סטנדרד לייז' מליגת העל הבלגית ובנבחרת גאנה.

== קריירת מועדונים ==
סווה גדל באקדמיית רייט טו דרים הגנאית.

ב-31 בינואר 2018 חתם סווה על חוזה לארבע עונות וחצי בלסטר סיטי מהפרמייר ליג. באותו יום הושאל ללוון. הוא שיחק במועדון במסגרת ליגת העל הבלגית וליגת המשנה הבלגית, וערך 63 הופעות ליגה במדי המועדון, בהן הבקיע 11 שערים.

ב-27 באוגוסט 2021 חתם סווה בקלאב ברוז' מליגת העל הבלגית. ב-10 בספטמבר ערך את הופעת הבכורה שלו במועדון, בניצחון 3-0 על אוסטנדה במסגרת המחזור השביעי בליגה לעונת .

ב-31 בינואר 2022 הושאל סווה לא.ז. אלקמאר מליגת העל ההולנדית עד לתום עונת 2021/2022. ב-13 בפברואר ערך את הופעת הבכורה שלו במועדון, בניצחון 4-1 על גו אהד איגלס במסגרת המחזור ה-22 בליגה. בסך הכל ערך שמונה הופעות ליגה במהלך תקופת ההשאלה.

== קריירה בינלאומית ==
נכלל בסגל נבחרת גאנה לטורניר מונדיאל 2022, על-אף שלא ערך הופעות במדי הנבחרת עד למועד הזימון.

ב-17 בנובמבר 2022 ערך סווה את הופעת הבכורה שלו בנבחרת גאנה, בניצחון 2-0 על נבחרת שווייץ במשחק ידידות לקראת מונדיאל 2022.

== תארים ==
;קלאב ברוז'
* אליפות בלגיה (1): 2021/2022
* הסופר קאפ הבלגי (1): 2022

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני לסטר סיטי
קטגוריה:כדורגלני לוון
קטגוריה:כדורגלני קלאב ברוז'
קטגוריה:כדורגלני א.ז. אלקמאר
קטגוריה:כדורגלני סטנדרד לייז'
קטגוריה:כדורגלני נבחרת גאנה
קטגוריה:ספורטאים גנאים בבלגיה
קטגוריה:ספורטאים גנאים בהולנד
קטגוריה:כדורגלני מונדיאל 2022
קטגוריה:גנאים שנולדו ב-2000
צ'ו יאנג-ווק

צ'ו יאנג-ווק (בקוריאנית: 조영욱; נולד ב-5 בפברואר 1999 בסיאול שבקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת סיאול מליגת העל הדרום קוריאנית ובנבחרת קוריאה הדרומית.

== קריירת מועדונים ==
צ'ו החל לשחק בקבוצה הבוגרת של סיאול במסגרת ליגת העל הדרום קוריאנית החל משנת 2018.

== קריירה בינלאומית ==
ב-21 בינואר 2022 ערך צ'ו את הופעת הבכורה שלו בנבחרת קוריאה הדרומית, בניצחון 4-0 על נבחרת מולדובה במשחק ידידות. במשחק זה הבקיע את שער הבכורה שלו בנבחרת.

== קישורים חיצוניים ==

קטגוריה:כדורגלנים דרום קוריאנים
קטגוריה:קשרי כדורגל דרום קוריאנים
קטגוריה:סיאול: כדורגלנים
קטגוריה:כדורגלני סיאול
קטגוריה:כדורגלני נבחרת קוריאה הדרומית
קטגוריה:דרום קוריאנים שנולדו ב-1999
קיישר פולר

קיישר פולר ספנס (בספרדית: Keysher Fuller Spence; נולד ב-12 ביולי 1994 בלימון שבקוסטה ריקה) הוא כדורגלן קוסטה ריקאי המשחק בעמדת המגן הימני בקבוצת ארדיאנו מליגת העל של קוסטה ריקה ובנבחרת קוסטה ריקה.

== קריירת מועדונים ==
פולר החל את הקריירה המקצוענית שלו בקבוצות ג'נרסיון סאפריסה טיבאס ואורוגוואי דה קורונדו מהליגות הנמוכות בקוסטה ריקה.

בעונת שיחק פולר במוניסיפל גרסיה מליגת העל של קוסטה ריקה. הוא ערך 38 הופעות ליגה במדי המועדון, בהן הבקיע ארבעה שערים.

ב-1 ביולי 2018 חתם פולר בארדיאנו מליגת העל של קוסטה ריקה.

== קריירה בינלאומית ==
ב-2 בפברואר 2019 ערך פולר את הופעת הבכורה שלו בנבחרת קוסטה ריקה, בהפסד 2-0 לנבחרת ארצות הברית במשחק ידידות. ב-26 במרץ הבקיע את שער הבכורה שלו בנבחרת, בניצחון 1-0 על נבחרת ג'מייקה במשחק ידידות.

הוא היה חלק מסגל נבחרת קוסטה ריקה בטורנירים גביע הזהב 2019 וגביע הזהב 2021.

נכלל בסגל הנבחרת לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:לימון: כדורגלנים
קטגוריה:כדורגלני ארדיאנו
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:קוסטה ריקאים שנולדו ב-1994
יוסטין סאלאס

יוסטין דלפין סאלאס גומס (בספרדית: Youstin Delfín Salas Gómez; נולד ב-17 ביוני 1996 בקריארי שבקוסטה ריקה) הוא כדורגלן קוסטה ריקאי המשחק בעמדת הקשר האחורי בקבוצת דפורטיבו סאפריסה מליגת העל של קוסטה ריקה ובנבחרת קוסטה ריקה.

== קריירת מועדונים ==
סאלאס שיחק בקבוצות סנטוס דה גואפילס, ארדיאנו, לה יו ומוניסיפל גרסיה מליגת העל של קוסטה ריקה.

ב-1 ביולי 2022 חתם בדפורטיבו סאפריסה מליגת העל של קוסטה ריקה.

== קריירה בינלאומית ==
ב-12 בנובמבר 2021 ערך סאלאס את הופעת הבכורה שלו בנבחרת קוסטה ריקה, בהפסד 0–1 לנבחרת קנדה במסגרת מוקדמות מונדיאל 2022.

נכלל בסגל הנבחרת לטורניר מונדיאל 2022.

== תארים ==
;ארדיאנו
* אליפות קוסטה ריקה (1): 2018/2019 אפרטורה

== קישורים חיצוניים ==

== הערות שוליים ==

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:כדורגלני ארדיאנו
קטגוריה:כדורגלני דפורטיבו סאפריסה
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2022
קטגוריה:קוסטה ריקאים שנולדו ב-1996
בר ברימר

בר ברימר (נולד ב-13 בנובמבר 1997) הוא שחקן ודוגמן ישראלי.

== ביוגרפיה ==
מאז גיל 6, עסק ברימר בכדורגל ואף שיחק בליגה הלאומית. בעת גיוסו לצה"ל, הוא לא קיבל תקן של "ספורטאי מצטיין" ובשל האילוצים, זנח את הענף.

== קריירה ==

=== משחק ===
בפברואר 2020 השתתף בפרק האחרון של סדרת הרשת של כוכבת הרשת שירלי לוי, "שירלי לוי מוצאת אהבה". במאי 2021 פורסם כי ברימר לוהק לעונה החמישית של סדרת הנוער "כפולה", שעלתה לשידור בספטמבר של אותה שנה. באוקטובר לוהק ברימר לתפקיד פיטר פן במחזמר "פיטר פן", שהיה עתיד לעלות בחנוכה של אותה שנה, אך בשל מגפת הקורונה נדחה המחזמר ולאחר מכן בוטל. בנובמבר 2020 עלתה לאוויר העונה השנייה של סדרת הנוער הקומית "אבא מטפלת", אליה הצטרף ברימר בתפקיד רואי.

במאי 2021 כיכב בווידאו קליפ של אגם בוחבוט לצד לינור אברג'יל. ביולי 2021 עלתה סדרת הדרמה היומית "בעלת החלומות", בה ברימר מגלם את ליאור ברוך. באותה שנה השתתף גם במופע הפסטיגל.

במרץ 2022 עלתה לאוויר העונה השלישית של סדרת הנוער "זיגי", אליה הצטרף ברימר בתפקיד איתמר נחמיה מיכאלי. במאי 2022 עלתה העונה השלישית של סדרת הנוער "ספיידרז", אליה הצטרף ברימר בתפקיד גיא. בספטמבר עלתה לאוויר סדרת הנוער הקומית "גולדה ומאיר", בה ברימר מככב לצד אוראל צברי, קווין רובין ונאיה בינשטוק.

בינואר 2024 השתתף בסדרה מתוקים בתפקיד עידו לצד עמוס תמם, רותם סלע, אסי עזר, ועוד.

=== דוגמנות ===
ברימר עבד בקמפיינים עם חברות האופנה אדידס, קלווין קליין, טומי הילפיגר, פקטורי 54, One Project.

== חיים אישיים ==
מאז שנת 2021 ברימר בזוגיות עם הזמרת הישראלית אגם בוחבוט.

בשנת 2022 חשף ברימר כי הגיש תלונה במשטרה על הטרדה מינית שעבר בהיותו בן 21.

== פילמוגרפיה ==
{| class="wikitable"
!שנה
!שם
!דמות
|-
! rowspan="2" |2020
|שירלי לוי מוצאת אהבה
|סדרת רשת
|-
|כפולה
|איתמר חזן
|-
!2020–2021
|אבא מטפלת
|רואי
|-
!2021–הווה
|בעלת החלומות
|ליאור ברוך
|-
! rowspan="2" |2022
|ספיידרז
|גיא
|-
|חאנשי
|טום
|-
! rowspan="2" |2022–הווה
|זיגי
|איתמר נחמיה מיכאלי
|-
|גולדה ומאיר
|יון לוינסון
|-
!2023
|מתוקים
|עידו
|}

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
!תוצאה
|-
!2020
! rowspan="3" |פרסי נבחרי השנה של פרוגי
|פריצת השנה במשחק
|
|
|-
! rowspan="2" |2022
|שחקן אהוב בסדרת נוער
|גולדה ומאיר, זיגי
|
|-
|זוג השנה
|אגם בוחבוט ובר ברימר
|
|}

==קישורים חיצוניים==

== הערות שוליים ==

קטגוריה:דוגמנים ישראלים
קטגוריה:משתתפי הפסטיגל
קטגוריה:פתח תקווה: אישים
קטגוריה:בוגרי תיכון ברנר
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1997
גדר ההפרדה של מלייה

מפת [[מלייה (בכתום, מרוקו בירוק).]]
גבול מרוקו-ספרד, על יד מלייה
מלייה, בעיגול ירוק
גדר ההפרדה של מלייה היא מחסום הפרדה בגבול מרוקו–ספרד בעיר מלייה בספרד, שהיא אחת משתי הקהילות אוטונומיות של ספרד בצפון אפריקה (יחד עם סאוטה). הגדר נבנתה על ידי ספרד, ומטרתה המוצהרת היא לעצור את ההגירה הבלתי חוקית וההברחות ממרוקו. הגבול במלייה והגבול בגדר ההפרדה של סאוטה הם שני הגבולות היבשתיים היחידים בין האיחוד האירופי למדינה אפריקאית.<ref></ref>

== היסטוריה ==
בספטמבר 2005 ניסו כמה אלפי מהגרים מאפריקה שמדרום לסהרה לטפס מעל הגדרות, בכמה גלים. כ-700 עברו את הגדרות בעוד ששישה מתו בעימותים עם כוחות הביטחון המרוקאים.<ref></ref> אירועי 2005 בגדרות הגבול של מלייה וסאוטה היו החומר לסרט התיעודי "קורבנות העושר שלנו" (בצרפתית: Victimes de nos richesses).<ref name="Barlet"></ref>

200 בני אדם ניסו לטפס על הגדר ו-30 אף הצליחו באוגוסט 2020, חלק מ-2,250 בני אדם שנכנסו לסאוטה ומלייה באותה שנה. 87 אנשים נוספים טיפסו על הגדר ב-19 בינואר 2021, תשעה נלקחו לבית החולים.<ref></ref> כאלפיים בני אדם עלו על הגדר ב-25 ביוני 2022, מתוכם 133 הצליחו להגיע לצידה השני. 18 בני אדם נהרגו וכמה נוספים פונו לבית החולים.<ref></ref>

== שיפוץ ==
רגשות נגד הגירת מהגרים אפריקאים הניעו את ממשלת ספרד בראשות חוסה לואיס רודריגס ספאטרו לבנות גדר גבול חדשה ב-2005. גדר הגבול הזו, שנבנתה לצד שתי הקיימות, אוטמת לחלוטין את הגבול. בשנת 2018, שר הפנים החדש של ספרד זיהה את הרגש נגד ההגירה ממנו נובעת הגדר, והבטיח להחליף את חוט התיל העובר לאורך חלקה העליון באמצעי הרתעה הומניים יותר. "שר הפנים החדש של ספרד נשבע לעשות כל מה שאפשר כדי להסיר את גדרות התיל נגד המהגרים, המפרידים בין מרוקו לשטחים הספרדיים של סאוטה ומליה".<ref></ref>
עמדת שמירה וחוטי תיל על גדר הגבול ב-2006
בניית מחסום תיל שלישי עלתה לספרד 33 מיליון אירו. הוא מורכב מ-11 קילומטרים של גדרות מקבילות בגובה 3 מטרים שעליהן תיל דוקרני, עם עמדות שמירה וכביש שעובר ביניהן. כבלים תת-קרקעיים מחברים זרקורים, חיישני רעש ותנועה ומצלמות וידאו לתא בקרה מרכזי. ב-2005 גובה הגדרות הוכפל ל-6 מטרים. כמו כן, על מנת להקל על מעצרם של הפולשים נוספו אמצעים להאטתם ללא נזק.

למרות שלוש הגדרות שנבנו, אנשים עדיין עוברים אותן ומגיעים לשטח ספרד.<ref></ref>

== ראו גם ==
* גדר ההפרדה של סאוטה

==קישורים חיצוניים==

== הערות שוליים ==

קטגוריה:מכשול מעבר גבול
קטגוריה:מחסומי הפרדה
קטגוריה:מרוקו: מבנים
קטגוריה:ספרד: מבנים
Sharpay's Fabulous Adventure

Sharpay's Fabulous Adventure הוא אלבום הפסקול מהסרט "ההרפתקה המדהימה של שארפיי". הוא יצא לאור בארצות הברית על ידי וולט דיסני רקורדס ב-19 באפריל 2011.<ref></ref>

== מידע ==
"ההרפתקה המדהימה של שארפיי" הוא ספין-אוף של סדרת הסרטים "היי סקול מיוזיקל". בתור הכוכבת הראשית, אשלי טיסדייל נדרשה להקליט מספר שירים.<ref name="twitter music"></ref><ref name="deadline"></ref> מאוחר יותר השירים נארזו יחד לאלבום פסקול. כוכב הסרטים המקוריים, לוקאס גראביל, הקליט גרסת כיסוי ללהיט "Baby" של ג'סטין ביבר לסרט.

== סינגלים ==
השיר "Gonna Shine" הפך לסינגל הראשון של האלבום והושמע בבכורה עולמית ברדיו דיסני ב-25 במרץ 2011.

== רשימת השמעה ==

* הערה: רצועות 7 ו-8 אינן זמינות בחנויות דיגיטליות.
* גרסת הדלוקס היא בלעדית לוולמארט, והיא שוחררה ב-13 בספטמבר 2011.

== קישורים חיצוניים ==

== הערות שוליים ==

קטגוריה:פסקולים מ-2011
קטגוריה:אלבומי היי סקול מיוזיקל
קטגוריה:אלבומי מחזמר
קטגוריה:פסקולים באנגלית
קטגוריה:פסקולי וולט דיסני רקורדס
אדוארד צ'ילופיה

אדוארד צ'ילופיה ג'וניור (באנגלית: Edward Chilufya Jr.; נולד ב-17 בספטמבר 1999 בקסאמה שבזמביה) הוא כדורגלן זמבי המשחק בעמדת קשר הכנף בקבוצת מיטיולן מליגת העל הדנית ובנבחרת זמביה.

== קריירת מועדונים ==
צ'ילופיה גדל באקדמיית אמפנדה ובמחלקת הנוער של יורגודן. הוא ערך 62 הופעות ליגה במדי הקבוצה הבוגרת של יורגודן במסגרת ליגת העל השוודית, בהן הבקיע 11 שערים.

ב-30 בינואר 2022 חתם צ'ילופיה במיטיולן מליגת העל הדנית.

== קריירה בינלאומית ==
ב-9 באוקטובר 2020 ערך צ'ילופיה את הופעת הבכורה שלו בנבחרת זמביה, בהפסד 2-1 לנבחרת קניה במשחק ידידות.

נכלל בסגל נבחרת זמביה לטורניר גביע אפריקה לאומות 2023.

== תארים ==
;יורגודן
* אליפות שוודיה (1): 2019
* הגביע השוודי (1): 2017/2018

;מיטיולן
* הגביע הדני (1): 2021/2022

== קישורים חיצוניים ==

== הערות שוליים ==

קטגוריה:כדורגלנים זמבים
קטגוריה:קשרי כדורגל זמבים
קטגוריה:כדורגלני יורגודן
קטגוריה:כדורגלני מיטיולן
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2023
קטגוריה:זמבים שנולדו ב-1999
ארנאו מרטינס

ארנאו מרטינס לופס (בספרדית: Arnau Martínez López; נולד ב-25 באפריל 2003 בפרמיה דה דאלט שבספרד) הוא כדורגלן ספרדי המשחק בעמדת המגן הימני בקבוצת ז'ירונה מלה ליגה.

== קריירת מועדונים ==
מרטינס גדל במחלקות הנוער של פרמיה דאלט, ברצלונה, ל'הוספיטלט וז'ירונה. בשנת 2020 החל לשחק בקבוצה הבוגרת של ז'ירונה במסגרת הליגה הספרדית השנייה.

בתום עונת העפיל מרטינס עם קבוצתו ללה ליגה. ב-14 באוגוסט 2022 ערך מרטינס את הופעת הבכורה שלו בלה ליגה, בהפסד 1-0 לוולנסיה במסגרת המחזור הראשון לעונת 2022/2023. ב-18 בספטמבר הבקיע את שער הבכורה שלו בליגה, בהפסד 2-1 לריאל בטיס במסגרת המחזור השישי.

== קישורים חיצוניים ==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ז'ירונה
קטגוריה:ספרדים שנולדו ב-2003
רדון ג'יג'ה

רדון ג'יג'ה (באלבנית: Redon Xhixha; נולד ב-14 ביולי 1998 בלאץ' שבאלבניה) הוא כדורגלן אלבני המשחק בעמדת קשר הכנף בקבוצת קרבאך מליגת העל האזרית ובנבחרת אלבניה.

== קריירת מועדונים ==
ג'יג'ה החל את הקריירה המקצוענית שלו בלאצ'י מליגת העל האלבנית. הוא ערך 129 הופעות ליגה במדי המועדון, בהן הבקיע 26 שערים.

ב-15 ביולי 2021 חתם ג'יג'ה על חוזה לשלוש עונות בקיי אף טירנה מליגת העל האלבנית. בעונתו הראשונה במועדון ערך 29 הופעות ליגה, בהן הבקיע 14 שערים.

ב-24 בינואר 2023 חתם בקרבאך מליגת העל האזרית.

== קריירה בינלאומית ==
ב-26 באוקטובר 2022 ערך ג'יג'ה את הופעת הבכורה שלו בנבחרת אלבניה, בתיקו 1-1 נגד נבחרת ערב הסעודית במשחק ידידות.

== תארים ==
;קיי אף טירנה
* אליפות אלבניה (1): 2021/2022

== קישורים חיצוניים ==

== הערות שוליים ==

קטגוריה:כדורגלנים אלבנים
קטגוריה:קשרי כדורגל אלבנים
קטגוריה:כדורגלני קיי אף טירנה
קטגוריה:כדורגלני קרבאך
קטגוריה:כדורגלני נבחרת אלבניה
קטגוריה:ספורטאים זרים באזרבייג'ן
קטגוריה:אלבנים שנולדו ב-1998
מוסא קורבנלי

מוסא קורבנלי (באזרית: Musa Qurbanlı; נולד ב-13 באפריל 2002 בבאקו שבאזרבייג'ן) הוא כדורגלן אזרי המשחק בעמדת החלוץ בקבוצת קרבאך מליגת העל האזרית ובנבחרת אזרבייג'ן.

== קריירת מועדונים ==
קורבנלי גדל במחלקות הנוער של נפטצ'י באקו וקרבאך. בשנת 2019 החל לשחק בקבוצה הבוגרת של קרבאך במסגרת ליגת העל האזרית.

ב-3 בינואר 2021 הושאל קורבנלי לזירה מליגת העל האזרית. הוא ערך תשע הופעות ליגה במהלך תקופת ההשאלה, בהן הבקיע שער אחד.

== קריירה בינלאומית ==
ב-11 בנובמבר 2020 ערך קורבנלי את הופעת הבכורה שלו בנבחרת אזרבייג'ן, בתיקו 0-0 נגד נבחרת סלובניה במשחק ידידות.

== תארים ==
;קרבאך
* ליגת העל האזרית: 2019/20, 2021/22, 2022/23
* הגביע האזרי: 2021/22

== קישורים חיצוניים ==

קטגוריה:כדורגלנים אזרים
קטגוריה:קשרי כדורגל אזרים
קטגוריה:באקו: כדורגלנים
קטגוריה:כדורגלני קרבאך
קטגוריה:כדורגלני זירה
קטגוריה:כדורגלני נבחרת אזרבייג'ן
קטגוריה:ילידי 2002
טליה ברטפלד

טליה ברטפלד-דיסקין (נולדה ב-27 בדצמבר 2000) היא שחקנית, קומיקאית, יוצרת תוכן ופעילה להט"בית ישראלית.

== ביוגרפיה ==
ברטפלד נולדה בחולון ולמדה בבית הספר החקלאי "מקוה ישראל". בנעוריה למדה תיאטרון במכינת הנוער של ניסן נתיב. בין השנים 2020–2022 שירתה בתיאטרון צה"ל כחלק ממדור הפקות, שם העלתה מופע סטנדאפ משלה.

ברטפלד נבחרה להבטחת השנה של פנאי פלוס לשנת 2022.

בין השנים 2022–2024 הופיעה ברטפלד עם מופע הסטנדאפ שכתבה "ילדה רעה של טיקטוק".

החל מיוני 2024 מופיעה עם הופעת הסטנדאפ החדשה שכתבה במהלך אשפוזה ״האלופה״.

=== בטלוויזיה ===
* 2020 - הווה - משתתפת בכל העונות בסדרה "לבד בבית" המשודרת ב"כאן חינוכית", בתפקיד ירדי
* 2021 - הווה - מגישה וכותבת פינות בתוכנית "מהצד השני" עם גיא זוהר בתאגיד כאן
* 2022 - הווה - מגישה פינות בתוכנית הערב עם שי שטרן בתאגיד כאן
* 2022 - גילמה את נאווה קופמן הצעירה בסדרה "מי שמע על חווה ונאווה" של yes
* 2022 - גילמה את ליבנת בעונה השנייה של הסדרה "המפקדת"
* 2022 - גילמה את גיטי בסדרה "חאנשי"
* 2023 - גילמה את הילי גואטה בסדרה "תלאתה".
* 2024 - משתתפת בתוכנית הסטנדאפ והמערכונים "מועדון הסטנד-אפ" בכאן 11
* 2024 - גילמה את יפעת בעונה השישית של הסדרה ״רוני ותום״ בערוץ ניקולודיאון

=== בקולנוע ===
* 2021 - הצטלמה לסרט עולה לראש של ערוץ הכיבוד.
* 2022 - גילמה את אליענה בסרטה של מאיה קניג חלב.
* 2022 - הצטלמה בתפקיד ראשי לסרט "האחד והיחיד שלי" של הבמאי דויד טאובר שם היא מגלמת את שירה.

=== פעילות ברשת ===
ברטפלד ידועה כיוצרת תוכן וקומיקאית ברשת הטיקטוק.
* 2021 - השתתפה בתוכנית הרשת "זה קצר", סדרת סרטוני רשת של ארז עובד לקידום "פסטיבל קצר" של צוותא.
* 2022 - יצרה והשתתפה בסדרת סרטוני הרשת "העשירייה של כאן ג'" לכבוד מצעד המוזיקה השנתי.

== חיים אישיים ==
ברטפלד מתגוררת בתל אביב עם שרון, זוגתה מאז 2022. בינואר 2024 השתיים התארסו, וב-6 ביוני התחתנו.<ref></ref>

ברטפלד הייתה בעבר בזוגיות עם הזמרת והשחקנית, ליהי טולדנו, שגם כתבה עליה שיר.<ref></ref>

ב-2023 חשפה ברטפלד כי היא מתמודדת עם בולימיה למעלה מעשור ובחרה להתאשפז באשפוז יום כדי להתמודד עם המחלה.

== קישורים חיצוניים ==

* 
* 
* 
* 
* 

==הערות שוליים==

2022 11
קטגוריה:להט"ביות ישראליות
קטגוריה:סטנדאפיסטיות ישראליות
קטגוריה:סטנדאפיסטים ישראלים
קטגוריה:שחקנים להט"בים ישראלים
קטגוריה:פעילות למען זכויות להט"ב בישראל
קטגוריה:קומיקאיות ישראליות
קטגוריה:שחקניות ישראליות
קטגוריה:בוגרי בית הספר החקלאי מקוה ישראל
קטגוריה:ישראליות שנולדו ב-2000
קטגוריה:ישראלים שנולדו ב-2000
אשפטאדה

אשפטאדה (בפורטוגזית: Espetada) הוא מאכל ושם של טכניקת בישול אוכל על שיפודים הנפוץ בפורטוגל ובקרב מדינות הדוברות פורטוגזית<ref></ref>.

המאכל מורכב מבשר בקר, חזיר, עוף או דגים, פלפל חריף, בצל וצ'וריסו שאותם שמים על שיפוד וצולים גחלים או שבבי עץ<ref></ref><ref></ref>.

המאכל מוגש בליווי אורז לבן, תפוחי אדמה וסלט ולעיתים גם בולו דו קאקו או פולנטה על מנת לספוג את מיצי הבשר<ref></ref>.

== גלריה ==
<gallery>
קובץ:Zum Grill umgebautes Fass mit Espetada-Spießen II.jpg|צליה במנגל
קובץ:Espetada im offenen Ofen.JPG|צליה עם עץ
קובץ:Pincho moruno-2009.jpg|אשפטאדה בליווי לחם
קובץ:Espetadagrill am Strandfest.JPG|צליה על גחלים
קובץ:Espetada de vaca em Linda-a-Velha.jpg|המאכל במסעדה
קובץ:Cómo preparar una espetada I-4. Da Quinta do Furao, Santa Ana. Madeira (Portugal).webm|חיתוך הבשר במטבח
</gallery>

== קישורים חיצוניים ==

* [https://www.tasteatlas.com/espetada/recipe מתכון להכנת אשפטאדה], באתר Tasteatlas

== הערות שוליים ==

קטגוריה:המטבח הפורטוגזי
קטגוריה:המטבח המדיירני
ריק דבלין

ריצ'רד אליוט דבלין (באנגלית: Richard Elliot Doblin; נולד ב-30 בנובמבר 1953) הוא פעיל אמריקאי למען ליגליזציה של טיפול פסיכדלי, המייסד והמנכ"ל של האגודה הרב-תחומית למחקרים פסיכדליים (MAPS), ששמה לעצמה למטרה להביא ללגליזציה רחבה של השימוש בסמים פסיכדליים. לדעתו סמים פסיכדליים ומשני תודעה אחרים, יכולים "לפתוח את המוח האנושי" והוא רוצה לקדם את המחקר בתחום על מנת לקבל אישורים של ה-FDA כך שכל רופא יוכל לרשום מרשם למטופליו.<ref></ref><ref name=":1"></ref>

== תולדות חיים וקריירה ==
ריק דבלין נולד בשנת 1953, גדל במשפחה יהודית קונסרבטיבית בפרברי שיקגו. הוא הבכור מבין ארבעה ילדים למורטון דבלין, רופא ילדים, ולארלין דבלין, מורה. דבלין גדל בבית בו זיכרון השואה ומסירות לישראל יחד עם שיחות מורכבות על מלחמת וייטנאם זכו למעמד שווה.<ref name=":2"></ref><ref name=":0" /> מגיל צעיר הוא חיפש חוויות רוחניות, ולטענתו ההתנסות הראשונה שלו בסמים פסיכדליים הייתה בגיל 17.<ref name=":2" />

התנסות זו הובילה אותו לפרוש מלימודי תואר ראשון בניו קולג' של פלורידה וכעבור כעשור (ב-1982) היה לתלמידו של סטניסלב גרוף, חוקר חלוץ בתחום הפסיכדליים והלא מודע, במכון אסלן (אנ') בקליפורניה.<ref name=":1" /> מ-1975 עד 1982, דובלין היה הבעלים של חברה בשם Braxas Construction, הממוקמת באזור סרסוטה, פלורידה, שהתמחתה בהעברת בתים.

בשנת 1986 דבלין הקים את ההתאחדות הרב-תחומית למחקרים פסיכדליים (MAPS), שנה לאחר שהמנהל לאכיפת הסמים בארצות הברית הכריז על MDMA כחומר נרקוטי בקטגוריה 1, הסיווג המחמיר ביותר של הממשל.<ref name=":0" />

בשנת 1987 השיג את התואר הראשון בפסיכולוגיה מניו קולג' של פלורידה, ובשנת 2001 קיבל דוקטורט במדיניות ציבורית מבית הספר לממשל ע"ש קנדי בהרווארד.<ref name=":1" />

דובלין התחתן עם לין דובלין בשנת 1993. יחד יש להם שלושה ילדים עדן, לילה ואליאורה והם מתגוררים בבוסטון, מסצ'וסטס.

== ההתאחדות הרב-תחומית למחקרים פסיכדליים ==

מאז 1986, ההתאחדות הרב-תחומית למחקרים פסיכדליים (MAPS), שיש לה משרדים בסרסוטה, פלורידה, אך מנוהלת בעיקר מהמשרד הביתי של דבלין, נמצאת בחזית התנועה שטוענת כי סמים כמו MDMA (אקסטזי), פסילוציבין (הלוצינוגן שנמצא ב- "פטריות קסם"), ו-LSD יכולים לשמש לטיפול ב"כל דבר", מהפרעה פוסט-טראומטית-מתח ועד הפרעה טורדנית-קומפולסיבית. הקבוצה גם משקיעה כ-15 אחוז מזמנה ומשאביה בתמיכה במריחואנה רפואית. כפי שעולה מהצהרת המשימה שלה, המחקרים שתוכננו וממונו על ידי MAPS שואפים "לפתח פסיכדליה ומריחואנה לתרופות מרשם מאושרות על ידי מנהל המזון והתרופות האמריקאי (FDA), וללמד את הציבור בכנות על הסיכונים והיתרונות של תרופות אלו".<ref name=":1" />

דבלין טוען שאם הכל יתקדם כהלכה, הוא צופה, שעד סוף 2023 יאושרו הטיפולים ב-MDMA בארצות הברית, בקנדה ובישראל.

בשנת 2018 הוגשה תלונה רשמית על פגיעות מיניות של מטפלים המועסקים ב-MAPS שעסקו בניסוי קליני שבדק השפעת MDMA בטיפול פסיכדלי לנפגעי תקיפה מינית. רק ארבע שנים לאחר מכן הגן דבלין על הארגון וטען "ההתנהגות המינית הלא אתית הזו קרתה לאחר שהטיפול הסתיים..." טענה שקרית ככל הנראה מכיוון שסרטונים מהטיפול פורסמו ומעידים על התנהגות לא אתית לכאורה של המטפלים.<ref></ref><ref name=":3" />

== קישורים חיצוניים ==
הרצאה בטד [https://www.ted.com/talks/rick_doblin_the_future_of_psychedelic_assisted_psychotherapy?language=he עתידה של הפסיכותרפיה בסיוע פסיכדלי]

==הערות שוליים==

קטגוריה:יהודים אמריקאים
קטגוריה:פעילים למען לגליזציה של סמים קלים
קטגוריה:אמריקאים שנולדו ב-1953
קטגוריה:בוגרי בית הספר לממשל באוניברסיטת הרווארד
פסטל דה טנטוגל

פסטל דה טנטוגל (בפורטוגזית: Pastel de Tentúgal) הוא מאפה ממולא ומתוק הנפוץ בפורטוגל ובקרב מדינות הדוברות פורטוגזית.

המאפה מורכב מבצק העשוי מקמח ומים וממולא בחלמון ביצה וסירופ סוכר שאותם מערבבים יחד ולאחר מכן אופים או מטגנים.

למאפה צורת אצבע ישרה, ירח או חצי ירח.

== היסטוריה ==
המאפה מוזכר לראשונה במאה ה-16 לאחר שנוצר במנזר נוסה סניורה דה נאטיבידאדה (Nossa Senhora da Natividade) על ידי אחריות מהמסדר הכרמליתי שחיו שם.

בעקבות פירוקם של המסדרים הדתיים וסגירתם של מנזרים רבים בזמן המהפכה הליברלית, החלו נזירים למכור את הקינוח על מנת לייצר הכנסות.

בעקבות הביקוש הרב, החל המנזר להעסיק נשים מהיישוב על מנת שיעזרו בהכנת המאפים.

בשנת 1898, נסגר המנזר אך מתכוניו נשמרו ביידי משפחות הפועלות שעבדו במנזר.

== קישורים חיצוניים ==

* [https://leitesculinaria.com/12250/blog-portugal-pasteis-de-tentugal.html מתכון פסטל דה טנטוגל], באתר Leitesculinaria

== הערות שוליים ==

קטגוריה:המטבח הפורטוגזי
קטגוריה:מאפים
קטגוריה:קינוחי ביצים
בית הכנסת אטדגי

בית הכנסת אטדגי הוא בית כנסת ברובע המדינה שקזבלנקה, מרוקו.<ref name="jtamoroccoskingattends2"></ref> הוא נחנך מחדש על ידי מוחמד השישי, מלך מרוקו ב-20 בדצמבר 2016, לאחר עבודת שיפוץ ושחזור.<ref name="jtamoroccoskingattends2" /> מענק ממשלתי של כ-844,000 דולר מימן את השחזורים. במהלך עבודות השיפוץ שוקם גם גן בית הכנסת.

לצדו שוכן מוזיאון המוקדש למלאח, או הרובע היהודי, של קזבלנקה.

== היסטוריה ==
בית הכנסת היה אחד האתרים היהודיים החשובים בעיר, ליד בית כנסת נוסף שנקרא בית הכנסת של אנשי אסואירה.<ref name=":1"></ref> בית הכנסת אטדגי נהרס בהפצצת בעלות הברית במהלך הקרב הימי בקזבלנקה בנובמבר 1942.<ref name=":1" /> השיקום החל בשנת 2011, יותר מחצי מאה לאחר שנהרס.

== הערות שוליים ==

אטדגי
קטגוריה:קזבלנקה: מבנים
פסטל דה צ'וקלו

פסטל דה צ'וקלו (בפורטוגזית: Pastel de Choclo) הוא מאפה צ'יליאני העשוי מתירס או צ'וקלו ונפוץ במדינות דרום אמריקה.

הקינוח מורכב מתירס מתוק או תירס פרואני הנקרא צ'וקלו, בשר בקר, עוף, צימוקים, זיתים, בצל וביצה קשה שאותם מערבבים, טוחנים ואופים עם חלב ושומן חזיר.

נהוג להגיש את המאכל כארוחה עיקרית.

== קישורים חיצוניים ==

* [https://www.foodsdictionary.co.il/Recipes/824 מתכון להכנת פסטל דה צ'וקלו], באתר Foodsdictionary

== הערות שוליים ==

קטגוריה:המטבח הצ'יליאני
קטגוריה:מאפים
פסטל דה בקליאו

פסטל דה בקליאו (בפורטוגזית: Pastel de Bacalhau) הוא מאפה העשוי מדג בקלה הנפוץ בדרום פורטוגל.

המאפה מורכב מדג בקלה, תפוחי אדמה, ביצים, פטרוזיליה, בצל ואגוז מוסקט שאותם מערבבים יחד, טוחנים ואופים או מטגנים בשמן עמוק.

מלבד שמו המקורי, המאכל נקרא גם בוליניוס דה בקליאו (Bolinhos de Bacalhau).

נהוג להגיש את המאפה כמתאבן או כארוחה עיקרית כשהוא בליווי אורז, סלט וזיתים.

== גלריה ==
<gallery>
קובץ:Pastel de Bacalhau com Queijo da Serra.jpg|הכנת הפסטל
קובץ:Pastel de Bacalhau Queijo da Serra1.jpg|פסטל עם גבינה
קובץ:Pastel de Bacalhau.jpg|פסטל דה בקליאו מטוגל
קובץ:Bolinhos de bacalhau - molho de salsa e alho.jpg|פסטל בליווי רוטב
קובץ:Portugal-Lisboa-Rua Aususta-P1170995 (25593002000).jpg|פסטל דה בקליאו
קובץ:87096-Porto (49051765093).jpg|פסטלים במסעדה בפורטו
</gallery>

== קישורים חיצוניים ==

* [https://leitesculinaria.com/7586/recipes-portuguese-salt-cod-fritters.html מתכון פסטל דה בקליאו], באתר Leitesculinaria

== הערות שוליים ==

קטגוריה:המטבח הפורטוגזי
קטגוריה:מאפים
פאיו

פאיו (בפורטוגזית: Paio) הוא נקניק מעושן ומסורתי הנפוץ בפורטוגל ובקרב מדינות הדוברות פורטוגזית.

הנקניק מורכב מחלציים של חזיר, שום, מלח ופלפל שאותם מערבבים יחד ומעשנים.

נהוג להגיש את הנקניק כשהוא פרוס בליווי לחם או להשתמש בו כמרכיב למאכל הפייז'ואדה.

== הערות שוליים ==

קטגוריה:המטבח הפורטוגזי
קטגוריה:המטבח הברזילאי
קטגוריה:נקניקים
קטגוריה:נקניקיות
קטגוריה:מאכלי בשר חזיר
קטגוריה:מזון מעושן
פסטל דה פייז'או

פסטל דה פייז'או (בפורטוגזית: Pastel de Feijão) הוא מאפה העשוי משעועית נייבי הנפוץ בדרום פורטוגל<ref></ref>.

המאפה מורכב מבצק העשוי מקמח ומים במילוי ריבת שעועית נייבי, סוכר, ביצים ושקדים<ref></ref>.

== היסטוריה ==
המאפה מוזכר לראשונה במאה ה-16 לאחר שנוצר במנזר בעיר טורש ודרש<ref></ref>.

בעקבות פירוקם של המסדרים הדתיים וסגירתם של מנזרים רבים בזמן המהפכה הליברלית, החלו נזירים למכור את הקינוח על מנת לייצר הכנסות.

== קישורים חיצוניים ==

* 

== הערות שוליים ==

קטגוריה:המטבח הפורטוגזי
קטגוריה:מאפים
קטגוריה:קינוחים
הווריד האי-זוגי

הווריד האי-זוגי הוא וריד בבית החזה. הוא יורד בצד השמאל לעמוד השדרה החזי. הוא מחבר את הווריד הנבוב העליון והווריד הנבוב התחתון.

== מבנה ==
הווריד האי-זוגי מעביר דם לא חמצן מהדפנות האחוריות של בית החזה ושל הבטן אל הווריד הנבוב העליון. על יד החוליות המותניות מחברים הוורידים המותניים והוורידים התת-צלעות, ליצור את הווריד האי-זוגי. הוא עולה על יד אבי העורקים, מאחורי הסרעפת. לפעמים נמצא הווריד האי-זוגי בקו האמצע של הגוף.

== וריאציות במבנה ==
בהתפתחות עובר האדם הווריד האי-זוגי מתפתח מהווריד הקרדינלי האחורי (posterior cardinal vein). אם הווריד הזה לא מגיע למקום הנכון, יש בריאה הימינית אונה רביעית, אונה "אי-זוגית". <ref></ref>

== הערות שוליים ==

קטגוריה:ורידים
2022 11
מרכז החלל סאטיש דאוון

מרכז החלל סאטיש דאוון (בהינדי: सतीश धवन अंतरिक्ष केंद्, Satish Dhawan Space Centre) הוא נמל חלל במדינת אנדרה פרדש שבהודו. בשנת 2002 שונה שמו של המתקן לשם הנוכחי לכבוד סאטיש דאוון, ראש תוכנית החלל ההודית בעבר.

==היסטוריה==
האי סריחאריקוטה נבחר להקמת מרכז שיגורים לחלל בשנת 1969. בשנת 1971 לראשונה שוגר טיל לטיסה תת-מסלולית. בשנת 1979 לראשונה בוצע שיגור חללית לחלל, אך עקב בעיה בשלב השני של משגר החללית לא הגיע למסלול המתוכנן. השיגור המוצלח הראשון בוצע ב-18 ביולי 1980. כן שיגור SLV3 היה פעיל עד לשנת 1994. בסך הכול בוצעו ממנו 8 שיגורים מהם 3 נכשלו.

בשנת 1993 החלה הפעלת כן שיגור נוסף - First Launch Pad. הוא היה מיועד למשגר מדגם PSLV ובהמשך הותאם למשגרים אחרים. בשנת 2013 בכן שיגור זה שוגרה גשושית הודית למאדים Mars Orbiter Mission. הוא עובר שדרוג ועם סיומו יהיה מתאים ל-15 שיגורים שנתיים. נכון לשנת 2022 שוגרו מכן זה 44 שיגורים מהם 3 נכשלו.

בשנת 2003 החל לפעול כן שיגור Second Launch Pad. מכן שיגור זה בשנת 2008 שוגרה גשושית הודית ראשונה לירח צ'אנדריאן 1. נכון לשנת 2022 שוגרו מכן זה 31 שיגורים מהם 5 נכשלו.

בשנת 2012 החלו עבודות תכנון להקמת כן Third Launch Pad. הוא מיועד לשיגור חללית מאוישת הודית ראשונה בשנת 2024. 

שטח האתר הוא כ-175 קמ"ר. הוא ממוקם באי וקשור עם היבשת בכביש שאורכו 16 ק"מ. בנוסף לכני שיגור באתר ממוקמים מתקני הרכבה, מתקני אחסון דלק ומרכז בקרה. במרץ 2019 הסתיימה בניית גלריה לצופים שמאפשרת לכ-5,000 אנשים לצפות בשיגור.

== קישורים חיצוניים ==

* 
* [https://web.archive.org/web/20050820031940/http://www.bharat-rakshak.com/SPACE/space-centers.html#SHAR%20-%20Sriharikota%20Launching%20Range פריסת המתקנים באתר]

קטגוריה:אסיה: נמלי חלל
קטגוריה:תוכנית החלל ההודית
קטגוריה:אנדרה פרדש
מצעדי ה-GfK אנטרטיינמנט

מצעדי ה-GfK אנטרטיינמנט (GfK Entertainment charts; לשעבר: מדיה קונטרול® GfK אינטרנסיונל; Media Control® GfK International) הוא ארגון האחראי על פרסום מצעדי המוזיקה בגרמניה. המצעדים מתבססים על נתונים שאוסף הארגון, בשיתוף פעולה עם איגוד תעשיית ההקלטות הגרמני.<ref name="Musikindustrie_Systembeschreibung"></ref><ref></ref>

הפצת מצעדי המוזיקה מתבצע על ידי מספר כלי תקשורת שונים, MTV, והאתר הרשמי של המצעד השווייצרי.<ref></ref><ref></ref> גופים נוספים שמציגים את מצעדי המוזיקה הם MusicLoad ו-Mix 1.<ref></ref><ref></ref> יתר על כן, GfK אנטרטיינמנט מפעילה אתר אינטרנט ייעודי המספק חדשות הקשורות למצעדי המוזיקה, וגישה לרוב מצעדי המוזיקה.<ref name="Offizielle Deutsche Charts"></ref>

== היסטוריה ==
מצעד המוזיקה הופיע לראשונה ב-1959 במגזין הגרמני מערבי, Musikmarkt .<ref name="Musikindustrie_Systembeschreibung" />

מאוחר יותר, בספטמבר 1977, Media Control קיבלה את האחראיות על אספת המידע ופרסומם.<ref name="Musikindustrie_Systembeschreibung" />

בתחילה, במצעד הסינגלים הופיעו 50 שירים. בינואר 1980, מספר זה הוארך ל-75 מיקומים. מאז 1989, המצעד מכיל 100 מיקומים.<ref name="Musikindustrie_Systembeschreibung" />

מצעד הווידאו קליפים התפרסם ב-2001. ב-2004, שמו של המצעד ל-"מצעדי ה-DVD".<ref name="Musikindustrie_Systembeschreibung" />

ב-2003, Media Control התמזגה עם GfK. שמו של הארגון שונה באופן רשמי ל-Media Control GfK International GmbH.<ref name="GfK: Pressemitteilungen"></ref>

ב-2004, המצעדים התחילו להתבסס על הורדות מוזיקה דיגיטליות, ובכך היו אחד מהמצעדים הראשונים שעושים זאת ברחבי העולם.<ref name="German Singles Chart To Include Downloads"></ref>

מצעד נפרד להורדות מוזיקה דיגיטליות נוצר ב-13 ביולי 2007.<ref name="Reine Musik-Downloads erscheinen demnächst in den Charts"></ref>

במרץ 2014, נודע כי שם הארגון ישתנה מ-Media Control GfK International GmbH ל-GfK Entertainment.

נכון ל-2017, מצעדי המוזיקה מתבססים על 3,000 סניפים ברחבי גרמניה, בשיתוף פעולה עם רשת התקשורת, PhonoNet.<ref name="Musikindustrie_Systembeschreibung" />

== מצעדי המוזיקה ==
להלן מצעדי המוזיקה המסופקים על ידי GfK אנטרטיינמנט.<ref></ref>
* מצעד 100 הסינגלים
* מצעד 100 האלבומים
* מצעד 100 אלבומי האוסף
* מצעד 150 האלבומים והסינגלים היומי
* מצעד 50 אלבומי האוסף היומי
* מצעד 100 הסינגלים האמצע שבועי
* מצעד 100 האלבומים האמצע שבועי
* מצעד 100 אלבומי האוסף האמצע שבועי
* מצעד 20 שירי הג'אז
* מצעד 20 השירים הקלאסיים
* מצעד 20 שירי השלאגר
* מצעד 20 שירי ההיפ הופ
* מצעד 20 שירי הדאנס
* מצעד 20 הווידאו קליפים
* מצעד עשרת הקומדיות
* מצעד 100 ההזרמות
* מצעד 20 אלבומי הוויניל

== קישורים חיצוניים ==
* 

== הערות שוליים ==

גרמניה
קטגוריה:מוזיקה גרמנית
במעלה הזרם ובמורד הזרם (DNA)

בביולוגיה מולקולרית ובגנטיקה, במעלה הזרם ובמורד הזרם (Upstream and downstream) מתייחסים שניהם למיקומים יחסיים של קוד גנטי ב- DNA או ב- RNA . לכל גדיל של DNA או RNA יש קצה 5' וקצה 3', שנקרא כך על שם מיקום הפחמן על טבעת הדאוקסיריבוז (או ריבוז ). לפי המוסכמה, במעלה הזרם ומורד הזרם מתייחסים לכיוון 5' ל-3' בהתאמה שבו מתרחש שעתוק RNA.<ref name="Lodish2008"></ref> במעלה הזרם הוא לכיוון קצה 5' של מולקולת ה-RNA ומורד הוא לכיוון קצה 3'. כאשר בוחנים DNA דו-גדילי, במעלה הזרם הוא לכיוון קצה ה-5' של הגדיל המקודד עבור הגן המדובר ומורד הזרם הוא לכיוון קצה ה-3'. בשל האופי האנטי-מקבילי של ה-DNA, המשמעות היא שקצה 3' של גדיל התבנית נמצא במעלה הזרם של הגן וקצה 5' נמצא במורד הזרם.

גנים מסוימים על אותה מולקולת DNA עשויים להיות משועתקים בכיוונים מנוגדים. משמעות הדבר היא שהאזורים במעלה הזרם ומורד הזרם של המולקולה עשויים להשתנות בהתאם לגן המשמש כתבנית.

== הערות שוליים ==

קטגוריה:ביולוגיה מולקולרית